<!DOCTYPE html PUBLIC "-//W3C//DTD XHTML 1.0 Transitional//EN" "http://www.w3.org/TR/xhtml1/DTD/xhtml1-transitional.dtd">
<html xmlns="http://www.w3.org/1999/xhtml" xml:lang="en" lang="en">
	<head>
		<meta http-equiv="Content-Type" content="text/html; charset=utf-8" />
		<meta http-equiv="Content-Language" content="en" />
		<style type="text/css">
			@font-face { font-family: 'Hanuman';
			font-style: normal; 
			font-weight: 400; 
			src: url(file:///android_asset/www/qB8L_P4_IkjKFt0zRxJ85gLUuEpTyoUstqEm5AMlJo4.ttf) format('truetype'); 
			} 
			@font-face { font-family: 'Hanuman'; 
			font-style: normal; 
			font-weight: 700; 
			src: url(file:///android_asset/www/gZe86KV7Z6ZD7e6v8AGDIMDdSZkkecOE1hvV7ZHvhyU.ttf) format('truetype');
			}	
			body{font-family: 'Hanuman';}
		</style>
		<script type="text/javascript">
			
			alert("Hello1 !!");
			
		</script>
	</head>
	<body>
		នៅពេល​​បន្តិច​ទៀត​នេះ​ ឬថា ដល់ថ្ងៃ​ទី​២២ កញ្ញា ២០១២ ខាង​មុខ អាចនឹង​​មាន​មនុស្ស​​ជា​ច្រើន​​បាន​និង​កំពុង​ចាប់​អារម្មណ៍​​ចំពោះ​​ដំណើរ​​គោចរ​​របស់​ព្រះ​អាទិត្យ និង​ព្រះចន្ទ​ ចូល​ស្ថិត​លើ​ខ្សែ​អេក្វាទ័រ​ (Equator) បែង​ចែក​វេលា​យប់ និង​ថ្ងៃ​ស្មើ​គ្នា ​គឺវេលា​​យប់​​មាន​១២​ម៉ោង ហើយ​​វេលា​ថ្ងៃ​មាន​១២​ម៉ោង មាន​ន័យថា ​ព្រះ​អាទិត្យ​​ និងព្រះចន្ទ​​គោចរ​លើ​ចំណុច​កណ្តាល​នៃ​​ផែន​ដី ដូច្នេះ​​ហើយ​ទើប​ធ្វើ​ឱ្យ​​កើត​មាន​សម​ភាព​រាត្រី និង​សុរិយៈ ។

ថ្ងៃដែល​​​កើត​​មាន​សម​ភាព​​រាត្រី និង​សុរិយៈ​​នេះ​ ត្រូវបាន​អ្នក​តារា​វិទូ​និយាយថា គឺព្រះ​អាទិត្យ​​​រះ​ចំ​កំពូល​​​ប្រាសាទ​កណ្តាល​នៃ​កំពូល​ប្រាសាទទាំង​៥​របស់​ប្រាសាទ​អង្គរ​វត្តកម្ពុជា ហើយ​ព្រះអាទិត្យ​​មិន​​លំអៀង​​ទៅ​ចំហៀង​​នៃ​ប្រាសាទ​​ទេ រហូត​លិច​បាត់​​ទៅ​ក្នុង​​ទ្វីប​លោក ។ ​ព្រះអាទិត្យ​​ចាប់​ផ្តើម​​លិច​ ព្រះ​ចន្ទ​​ចាប់​ផ្តើម​រះ​នៅ​ចន្លោះ​​វេលា​១២​ម៉ោង​ដូច​​​គ្នា... ខណៈ​​ស្បៃ​រាត្រី​​ក្រាល​គ្រប​លើ​ផែន​ពសុធា ​យើង​អាច​ឃើញ​រស្មី​ចន្ទថ្លា ​ចាំង​ឆ្លុះ​​ចំ​កំពូល​ប្រាសាទ​​កណ្តាល​នៃ​ប្រាសាទ​អង្គរ​វត្ត ដូច​ដែល​​ដំណើរ​ព្រះ​អាទិត្យ​​បាន​ឆ្លងកាត់​​ផង​ដែរ មាន​ន័យថា ព្រះអាទិត្យ និង​​ព្រះ​​ចន្ទ​គោចរ​លើ​​ចំណុច​កណ្តាល​​នៃ​ផែន​ដី​ដែល​ជា​​បាតុ​ភូត​មួយ​អស្ចារ្យ​បង្កើត​​ឱ្យ​មាន​វេលា​យប់​ និងថ្ងៃ​ស្មើ​​គ្នា។

បាតុភូត​ដ៏​អស្ចារ្យ​រវាង​ព្រះអាទិត្យ​ និង​​ព្រះ​ចន្ទ​​​ធ្វើ​ដំណើរ​​ចំពី​លើ​កំពូល​ប្រាសាទ​កណ្តាល​នៃ​កំពូល​ប្រាសាទ​​ទាំង​៥​របស់​អង្គ​រ​វត្ត​​កម្ពុជានេះ នឹង​​ធ្វើ​ឱ្យ​អ្នក​​ស្រឡាញ់​​ធម្ម​ជាតិ ឬ​អ្នកដែល​ដឹង​រឿង​ និង​អ្នក​ដែល​ចាប់​អារម្មណ៍​ទាំង​ឡាយ​ធ្វើ​​ដំណើរ​ទៅ​ទស្សនា​​បាតុភូត​​ដ៏អស្ចារ្យ​​នេះ​​នៅ​ប្រាសាទ​​អង្គរ​វត្ត​ខេត្ត​សៀមរាប ​នាថ្ងៃទី​២២ កញ្ញា ២០១២ ​ជា​មិន​ខាន... ​អាច​ថា ចាប់​ពី​ពេល​នេះ​មាន​មនុស្ស​ជា​ច្រើន​​បាន​ត្រៀម​ខ្លួន​រួច​​ជា​ស្រេច​ ហើយ​ក៏​មិន​ដឹង ។ ពេល​នោះ​កាណុង​ម៉ាស៊ីន​ថត​នីមួយៗ​នឹង​តម្រង់​ទៅ​រក​ព្រះ​អាទិត្យ ​ដែល​រំកិល​ខ្លួន​មក​ចំ​កំពូល​ប្រាសាទ​កណ្តាល​នៃ​អង្គរ​វត្ត ហើយ​ក៏​នឹង​​តម្រង់​ម៉ាស៊ីត​ថត​ដូច​គ្នា​នឹង​ការ​រំកិល​របស់​ចន្ទ​មណ្ឌល​ផង​ដែរ ។ អញ្ចឹង​ហើយ​ទើប​យើង​​តែងតែង​រកឃើញ​ការ​ប្រមាញ់​រូបថត​ខ្លះរបស់​អ្នក​រូប​ភាព​​វិទ្យា​បង្ហាញ​រូបភាព​នីមួយៗ​​មាន​ព្រះអាទិត្យ​ ក៏ដូច​ជា​ព្រះចន្ទ​ប៉ប្រះ​ខ្លួន​លើ​កំពូល​​ប្រាសាទ​​កណ្តាល​នៃអង្គរ​វត្ត ។
		
	</body>
</html>